Global Compositae Database

Ny Global Compositae Database (GCD) dia angon-drakitra an-tserasera momba ny zavamaniry ao amin' ny fianakaviana Asteraceae, antsoina koa hoe Compositae, izay fianakaviana lehibe indrindra amin' ny zavamaniry mamony (Angiospermae) raha jerena ny isan' ny karazana. Izy io dia fenoin' ny The International Compositae Alliance (TICA), tambajotran' ny mpahay siansa manerantany natokan-tena ho an' ny fandalinana ny Asteraceae. Natomboka tamin' ny taona 2019 tao amin' ny Vlaams Instituut voor de Zee (VLIZ), na Flanders Marine Institute, nandimby ny Global Compositae Checklist (GCC), izay efa nisy hatramin' ny 2009. Izy io dia zanaka rejisitran' ny World Register of Marine Species, izay ampidirina ao amin' ny Global Biodiversity Information Facility (GBIF) sy ao amin' ny World Flora Online ihany koa ny angona avy ao aminy.

 Votoatiny 
Misy kisary hazo taksônômikan' ny taksôna ao amin' ny fianakaviana Asteraceae ity tranokala ity sady misy pejy iray ho an' ny taksôna tsirairay, pejy izay manolotra fanasokajiana misonga (Classification) avy amin' ny fanjakana Plantae, ny anarana marinan' ilay taksôna, ny anarana voalohany (Orig. Anarana) sy ny anarana mitovy zavatra tondroina (Synonymised names), ny taksôna mijotso (Direct children), ny toeram-paniriana voajanahary (Environment: an-dranomasina,  an-dranomamy, an-tanety), ny famariparitana voalohany (Original description), ny zava-misy ao amin' ny faritra itsinjarany (Documented distribution), fanamarihana manazava momba ny fisafidianana ny anarana (Notes) ary ny loharano manamarina ireo safidy ireo (Sources).

 Rohy ivelany 

 Tranonkala ôfisialy:  www.compositae.org